
Ministru kabineta noteikumi Nr. 288
Rīgā 2026. gada 26. maijā (prot. Nr. 29 15. §)
Grozījums Ministru kabineta 2010. gada 28. septembra noteikumos Nr. 907 "Noteikumi par dzīvojamās mājas apsekošanu, tehnisko apkopi un kārtējo remontu"
Izdoti saskaņā ar Dzīvojamo māju pārvaldīšanas likuma 6.panta piekto daļu
· Izdarīt Ministru kabineta 2010. gada 28. septembra noteikumos Nr. 907 "Noteikumi par dzīvojamās mājas apsekošanu, tehnisko apkopi un kārtējo remontu" (Latvijas Vēstnesis, 2010, 156. nr.; 2011, 154. nr.; 2014, 6. nr.; 2018, 250. nr.; 2022, 129., 185. nr.; 2024, 110. nr.) šādu grozījumu:
· 1. Izteikt 7. punktu šādā redakcijā:
· "7. Ja dzīvojamā mājā atrodas citām personām piederošas iekārtas un inženiertīkli, kas tur izvietoti atbilstoši normatīvajos aktos noteiktajām prasībām, dzīvojamās mājas pārvaldītājs nodrošina iespēju attiecīgā inženiertīkla īpašniekam  piekļūt tam piederošajām iekārtām un inženiertīklam, lai veiktu nepieciešamās darbības, tai skaitā nodrošinātu inženiertīkla un iekārtu vizuālo apskati, tehnisko apkopi un tehnisko apsekošanu."

